techiaith/cofnodycynulliad_en-cy huggingface dataset:
English: I'm very aware, as somebody who has a constituency office in Aberystwyth, that members of the public are going to constituency offices right throughout Wales to seek some advice from their elected representatives. I think it would be best if elected representatives look to Public Health Wales for much of the information that's on their website, which is easily downloadable, in terms of public health information, and to make that as available as possible in their local communities and, possibly, on window displays elsewhere, so that there's a consistency of messages that are reaching people in different ways. We're always very aware, of course, that people who are able to access, digitally, information from the Public Health Wales website are able to do that, but many of our constituents are not online and may well be visiting town centres and looking for other places for advice. I'm sure that we would want to make that as available as possible to them via Public Health Wales's most recent information. The ongoing business of this place as our national Parliament is one that we will continue to review over the next few weeks. You make the point about Senedd Clwyd as well, which is meant to take place in June. You can be assured, as Members, that I and fellow Commissioners are very keen to look carefully and proportionately from day to day as we plan for the future business of this place, whether it's held here in Cardiff Bay or in Mold.
Welsh: Rwy'n ymwybodol iawn, fel rhywun a chanddynt swyddfa etholaethol yn Aberystwyth, fod aelodau'r cyhoedd yn mynd i swyddfeydd etholaethol ledled Cymru i ofyn am gyngor gan eu cynrychiolwyr etholedig. Credaf y byddai'n well pe bai cynrychiolwyr etholedig yn cyfeirio at Iechyd Cyhoeddus Cymru am lawer o'r wybodaeth sydd ar eu gwefannau ac sy'n hawdd ei lawrlwytho o ran gwybodaeth am iechyd y cyhoedd, ac i sicrhau bod hynny ar gael mor hawdd â phosibl yn eu cymunedau lleol, ac o bosibl, ar ffenestri mewn mannau eraill er mwyn sicrhau bod negeseuon cyson yn cyrraedd pobl mewn gwahanol ffyrdd. Rydym bob amser yn ymwybodol iawn, wrth gwrs, fod pobl sy'n cael gafael ar wybodaeth yn ddigidol oddi ar wefan Iechyd Cyhoeddus Cymru yn gallu gwneud hynny, ond nid yw llawer o'n hetholwyr ar-lein ac mae'n ddigon posibl eu bod yn ymweld â chanol trefi ac yn chwilio am gyngor mewn mannau eraill. Rwy'n siŵr y byddem am sicrhau bod hynny ar gael mor eang â phosibl drwy wybodaeth ddiweddaraf Iechyd Cyhoeddus Cymru. Mae busnes parhaus y lle hwn fel ein Senedd genedlaethol yn fater y byddwn yn parhau i'w adolygu dros yr wythnosau nesaf. Rydych yn codi'r pwynt ynglŷn â Senedd Clwyd hefyd, sydd i fod i ddigwydd ym mis Mehefin. Gallwch fod yn sicr, fel Aelodau, fod fy nghyd-Gomisiynwyr a minnau'n awyddus iawn i edrych yn ofalus ac yn gymesur o ddydd i ddydd wrth inni gynllunio gwaith y lle hwn yn y dyfodol, boed yma ym Mae Caerdydd neu yn yr Wyddgrug.
English: Item 5 on the agenda this afternoon is topical questions. The topical question this afternoon is to be answered by the Minister for Economy, Transport and North Wales. David Rees.
Welsh: Eitem 5 ar yr agenda y prynhawn yma yw'r cwestiynau amserol. Mae'r cwestiwn amserol y prynhawn yma i'w ateb gan Weinidog yr Economi, Trafnidiaeth a Gogledd Cymru. David Rees.
English: Yes, of course. First of all, Tata Steel did not make an announcement yesterday. However, the news articles did report on questions that were asked of staff and an internal memo from Tata Steel. I can assure the Member that we continue to engage with Tata Steel about how their transformation programme will impact on operations in Wales and, indeed, we continue to impress upon them the importance of standing by their commitment to seek to avoid compulsory redundancies and reduce job losses to an absolute minimum.
Welsh: Gwnaf, wrth gwrs. Yn gyntaf oll, ni wnaeth Tata Steel gyhoeddiad ddoe. Fodd bynnag, cafwyd adroddiadau mewn erthyglau newyddion ar gwestiynau a ofynnwyd i staff a memo mewnol gan Tata Steel. Gallaf roi sicrwydd i'r Aelod ein bod yn parhau i ymgysylltu â Tata Steel ynglŷn â sut y bydd eu rhaglen drawsnewid yn effeithio ar eu gweithrediadau yng Nghymru, ac yn wir, rydym yn parhau i bwysleisio pa mor bwysig yw cadw at eu hymrwymiad i geisio osgoi diswyddiadau gorfodol a cholli cyn lleied o swyddi â phosibl.
English: Thank you. Finally, John Griffiths.
Welsh: Diolch. Yn olaf, John Griffiths.
English: Diolch yn fawr, Dirprwy Lywydd. Minister, thank you for your response to questions, and, particularly, stating that you will have in mind all the Tata sites in Wales in your discussions with UK Government and with Tata in general, because, obviously, for me, the Llanwern site in Newport East is still very, very important, having several hundred jobs and being very important to suppliers and contractors. Of course, we have a particular situation with the Orb site, which is idle at the moment, but, obviously, we still very much hope that that will come back into production and play a part in the steel industry in Newport and Wales. So, within the general picture, Minister, I would welcome your reassurance, adding to what you've already said this afternoon, that Newport's steel industry will be very much in your mind, as you have talks and discussions, and make sure that steel has a very strong future in Wales.
Welsh: Diolch yn fawr, Ddirprwy Lywydd. Weinidog, diolch am eich ymateb i'r cwestiynau, ac yn arbennig, am nodi y byddwch yn cadw holl safleoedd Tata yng Nghymru mewn cof yn eich trafodaethau â Llywodraeth y DU a chyda Tata yn gyffredinol, oherwydd yn amlwg, i mi, mae safle Llan-wern yn Nwyrain Casnewydd yn dal i fod yn bwysig tu hwnt gan fod cannoedd o swyddi yno ac mae'n bwysig iawn i gyflenwyr a chontractwyr. Wrth gwrs, mae gennym sefyllfa benodol gyda safle Orb, sy'n segur ar hyn o bryd, ond yn amlwg, rydym yn dal i obeithio'n fawr y bydd y safle hwnnw'n ailddechrau gweithredu ac yn chwarae rhan yn y diwydiant dur yng Nghasnewydd a Chymru. Felly, o ran y darlun cyffredinol, Weinidog, buaswn yn croesawu eich sicrwydd, gan ychwanegu at yr hyn rydych wedi'i ddweud eisoes y prynhawn yma, y byddwch yn cadw diwydiant dur Casnewydd mewn cof wrth i chi gael sgyrsiau a thrafodaethau a sicrhau bod gan ddur ddyfodol cadarn iawn yng Nghymru.
English: I can assure the Member that Newport steel has been right there, right at the forefront of my mind, whenever I've spoken with Tata, whenever I've discussed these issues with counterparts in the UK Government. That will go on. I'm determined to ensure that as many jobs as possible within the steel sector in the Newport area are retained, and that we can actually build on the strength of the sector in Newport. There was positive news recently in terms of the Welsh steel sector, and that came with the announcement of around 100 new jobs in the sector. I thought that that was particularly important at this moment in time, given the uncertainty that's being caused by a number of factors, including energy prices, ongoing uncertainty concerning Brexit, and, of course, coronavirus. That gave a very welcome shot in the arm of the sector in south Wales in particular, where the announcement was made, but for the whole of steel making across the UK.
Welsh: Gallaf roi sicrwydd i'r Aelod fy mod wedi cadw dur Casnewydd mewn cof wrth siarad â Tata, wrth drafod y materion hyn gyda fy swyddogion cyfatebol yn Llywodraeth y DU. Bydd hynny'n parhau. Rwy'n benderfynol o sicrhau bod cymaint o swyddi â phosibl yn y sector dur yn ardal Casnewydd yn cael eu cadw, ac y gallwn adeiladu ar gryfder y sector yng Nghasnewydd. Cafwyd newyddion cadarnhaol yn ddiweddar o ran sector dur Cymru, a daeth hynny gyda chyhoeddi oddeutu 100 o swyddi newydd yn y sector. Roeddwn yn credu bod hynny'n arbennig o bwysig ar hyn o bryd, o ystyried yr ansicrwydd a achosir gan nifer o ffactorau, gan gynnwys prisiau ynni, ansicrwydd parhaus ynghylch Brexit, ac wrth gwrs, y coronafeirws. Rhoddodd hynny hwb calonogol iawn i'r sector yn ne Cymru yn enwedig, lle gwnaed y cyhoeddiad, ond hefyd i'r diwydiant dur ledled y DU.
English: On 8 March 1955, Dai Dower faced off in a boxing ring in the Earls Court arena against Nazzareno Gianelli. Dower beat his opponent, taking the European flyweight title. He was described as 'Boxing at his brilliant best'. He dazzled the watching crowd. This was the high point of the professional career of 'the fighting phenomenon of the south Wales Valleys'. He claimed his third title, added to his British and Empire championships. Life had started very differently for David William Dower. Born 20 June 1933, he started his career working as a miner in Abercynon colliery. A flair for boxing led to a successful amateur career, which he pursued alongside his grinding work in the pit. He was amateur flyweight champion, and competed in the 1952 Olympics in Helsinki. His professional career began the following year. When he took the European title, Dower was undefeated in the ring. In 1956, he was ranked second in the world. March 1957 saw him fail to claim the world flyweight title, and although he also lost the European title, he was undefeated British and Empire champion. In 1958, Dower retired from professional sport at the ripe old age of 25. He became a sports teacher in a Bournemouth school, ending up head of sport at the town's university. He died in August 2016, but his memory, as one of Wales's most successful sportsmen, and one of Abercynon's most beloved sons, lives on.
Welsh: Ar yr 8fed o Fawrth 1955, daeth Dai Dower wyneb yn wyneb â Nazzareno Gianelli mewn cylch bocsio yn arena Earls Court, Llundain. Trechodd Dower ei wrthwynebydd, gan gipio'r teitl pencampwr pwysau pryf Ewropeaidd. Disgrifiwyd yr achlysur fel 'bocsio ar ei orau gwych'. Roedd y dorf a oedd yn gwylio wedi'u syfrdanu. Hwn oedd uchafbwynt gyrfa broffesiynol y ffenomen bocsio o Gymoedd De Cymru. Hawliodd Dower ei drydydd teitl, ac ychwanegodd at ei bencampwriaethau ym Mhrydain a thu hwnt. Dechreuodd bywyd David William Dower, a aned ar 20 Mehefin 1933, yn wahanol iawn. Dechreuodd ei yrfa yn gweithio fel glöwr ym mhwll glo Abercynon. Arweiniodd dawn ar gyfer bocsio at yrfa amatur lwyddiannus, a dilynodd yr yrfa honno ochr yn ochr â'i waith caled yn y pwll glo. Daeth yn bencampwr pwysau pryf amatur, a chystadlodd Dower yng Ngemau Olympaidd 1952 yn Helsinki. Dechreuodd ei yrfa broffesiynol y flwyddyn ganlynol, pan gipiodd y teitl Ewropeaidd. Doedd dim curo ar Dower yn y cylch bocsio. Ef oedd y bocsiwr gorau ond un yn y byd ym 1956. Ym mis Mawrth 1957, methodd â hawlio teitl pwysau pry'r byd, ac er iddo golli'r teitl Ewropeaidd hefyd, roedd yn parhau'n bencampwr Prydain a'r Ymerodraeth. Ym 1958, ymddeolodd Dower o chwaraeon proffesiynol ac yntau'n ddim ond 25 mlwydd oed. Daeth yn athro chwaraeon mewn ysgol yn Bournemouth, gan ddod yn Bennaeth Chwaraeon Prifysgol y dref yn ddiweddarach. Bu farw Dai Dower ym mis Awst 2016 ond mae'r atgof ohono fel un o'r pencampwyr chwaraeon mwyaf llwyddiannus yng Nghymru ac fel un y mae Abercynon yn falch iawn ohono.
English: This week is the hundredth anniversary of the death of Daniel James. Daniel James was a poet and hymn writer, but he is far better known by his bardic name, Gwyrosydd. Whilst being a prolific hymn writer, he is best known for composing the words of Calon Lân, which is normally sung to a tune written by John Hughes who was from Ynystawe in Swansea. He was both born and buried in Swansea. He was a member of Mynyddbach chapel, the mother church for the Independent movement in Swansea, which now has the Calon Lân Centre attached to it. He started work in the Morriston ironworks as a puddler and he later worked in Landore tinplate works. In his middle age, the Landore works closed, and he found work successively at Tredegar, Dowlais, Blaengarw, and eventually in Mountain Ash, spending 15 years in one of Nixon's collieries, and finally, whilst in failing health, working for the local authority. Much of his verse was unassuming and very popular, appearing first in periodicals and newspapers. He would also write a poem for a pint at the King's Head in Treboeth - perhaps the original 'poems and pints'. There has been a memorial tablet in Treboeth Public Hall since 1936, and a more recent one has been installed in Caersalem Newydd in Treboeth. The Calon Lân Society in Swansea have held several events and will be installing stained glass windows in the local school to commemorate the life of Daniel James, an ordinary working man with exceptional talent whose hymn, Calon Lân is the best-loved Welsh hymn.
Welsh: Mae'r wythnos hon yn nodi can mlynedd ers marwolaeth Daniel James. Bardd a chyfansoddwr emynau oedd Daniel James, ond mae'n llawer mwy adnabyddus wrth ei enw barddol, Gwyrosydd. Er ei fod yn gyfansoddwr emynau toreithiog, mae'n fwyaf adnabyddus am gyfansoddi geiriau Calon Lân, a genir fel arfer ar dôn a gyfansoddwyd gan John Hughes o Ynysdawe yn Abertawe. Cafodd ei eni a'i gladdu yn Abertawe. Roedd yn aelod o gapel Mynydd-bach, mam-eglwys mudiad yr Annibynwyr yn Abertawe, ac mae Canolfan Calon Lân bellach yn gysylltiedig â hi. Dechreuodd weithio fel pwdler yng ngwaith haearn Treforys, ac yn ddiweddarach, bu'n gweithio yng ngweithfeydd tunplat Glandŵr. Pan oedd yn ganol oed, caeodd gweithfeydd Glandŵr, a bu'n gweithio wedi hynny yn Nhredegar, Dowlais, Blaengarw, ac yn y pen draw, yn Aberpennar, gan dreulio 15 mlynedd yn un o byllau glo Nixon, ac yn olaf, wrth i'w iechyd wanychu, bu'n gweithio i'r awdurdod lleol. Roedd llawer o'i farddoniaeth yn ddiymhongar ac yn boblogaidd iawn, ac ymddangosodd gyntaf mewn cyfnodolion a phapurau newydd. Byddai hefyd yn ysgrifennu cerdd am beint yn y King's Head yn Nhreboeth - efallai mai dyna'r 'cerddi a pheintiau' gwreiddiol. Mae coflech iddo wedi bod yn Neuadd Gyhoeddus Treboeth ers 1936, ac mae un fwy diweddar wedi'i gosod yng nghapel Caersalem Newydd yn Nhreboeth. Mae Cymdeithas Calon Lân yn Abertawe wedi cynnal sawl digwyddiad, a byddant yn gosod ffenestri gwydr lliw yn yr ysgol leol i goffáu bywyd Daniel James, y gweithiwr cyffredin a chanddo ddawn eithriadol a gyfansoddodd yr emyn mwyaf poblogaidd yng Nghymru, Calon Lân.
English: Item 7 is a motion to amend Standing Orders, and I call on a Member of the Business Committee to move that motion, Caroline Jones.
Welsh: Cynnig i ddiwygio Rheolau Sefydlog yw eitem 7, a galwaf ar Aelod o'r Pwyllgor Busnes i gyflwyno'r cynnig hwnnw, Caroline Jones.
English: Thank you. The proposal is to amend the Standing Orders. Does any Member object? [ Objection.] Okay, so we vote under that item at voting time.
Welsh: Diolch. Y cynnig yw diwygio'r Rheolau Sefydlog. A oes unrhyw Aelod yn gwrthwynebu? [ Gwrthwynebiad.] Iawn, felly byddwn yn pleidleisio o dan yr eitem honno yn y cyfnod pleidleisio.
English: Item 8 this afternoon is a debate on a Member's legislative proposal: equal opportunities audit. I call on Helen Mary Jones to move the motion - Helen.
Welsh: Eitem 8 y prynhawn yma yw'r ddadl ar gynnig deddfwriaethol gan Aelod: archwiliad cyfle cyfartal. Galwaf ar Helen Mary Jones i gyflwyno'r cynnig - Helen.
English: Thank you. I don't have any speakers for the debate, so I'm going to go straight to the Deputy Minister and Chief Whip, Jane Hutt.
Welsh: Diolch. Nid oes gennyf unrhyw siaradwyr ar gyfer y ddadl, felly rwyf am fynd yn syth at y Dirprwy Weinidog a'r Prif Chwip, Jane Hutt.
English: Thank you. I call on Helen Mary to reply.
Welsh: Diolch. Galwaf ar Helen Mary i ymateb.
English: Thank you. The proposal is to note the proposal. Does any Member object? No. Therefore, it's agreed in accordance with Standing Order 12.36.
Welsh: Diolch. Y cynnig yw nodi'r cynnig. A oes unrhyw Aelod yn gwrthwynebu? Nac oes. Felly, fe'i derbyniwyd yn unol â Rheol Sefydlog 12.36.
English: Item 9 on our agenda this afternoon is the Member debate under Standing Order 11.21 on early cancer diagnosis. I call on David Rees to move the motion. David.
Welsh: Eitem 9 ar ein hagenda y prynhawn yma yw'r ddadl aelodau o dan Reol Sefydlog 11.21 ar ddiagnosis cynnar o ganser. Galwaf ar David Rees i gyflwyno'r cynnig. David.
English: Thanks for giving way. You mentioned that some cancers are harder to diagnose than others and it's reminded me of a constituent's case that Angela Burns, our health spokesperson, has been involved in with me as well. The constituent that we saw, his wife sadly died of ovarian cancer; I don't think it was diagnosed until stage 4. Certain cancers like ovarian cancer are incredibly difficult to diagnose because they masquerade as other conditions quite early on, whatever those might be. So, would you say that - I'm delighted that you're bringing this debate forward - part of this means that the Welsh Government does need to look at some of those cancers that are harder to diagnose and maybe look at some of the evidence out there, particularly algorithms, for instance, which my constituent was looking at with an expert in Cardiff University, which can make that diagnosis process a lot easier so that you can get to these cancers a lot earlier?
Welsh: Diolch am ildio. Fe sonioch chi fod rhai mathau o ganser sy'n anos gwneud diagnosis ohonynt nag eraill, ac mae hynny wedi fy atgoffa o achos etholwr y mae Angela Burns, ein llefarydd iechyd, wedi bod yn ymwneud ag ef gyda mi hefyd. Bu farw gwraig yr etholwr a welsom, yn anffodus, o ganser yr ofari; ni chredaf i ddiagnosis gael ei wneud tan gam 4. Mae'n anodd iawn gwneud diagnosis o rai mathau o ganser fel canser yr ofari gan eu bod yn edrych fel cyflyrau eraill yn ystod y camau cynnar, beth bynnag fo'r cyflyrau hynny. Felly, a fyddech yn dweud - rwy'n falch iawn eich bod yn cyflwyno'r ddadl hon - fod rhan o hyn yn golygu bod angen i Lywodraeth Cymru edrych ar rai o'r canserau sy'n anos gwneud diagnosis ohonynt ac efallai edrych ar beth o'r dystiolaeth sydd i'w chael, yn enwedig algorithmau, er enghraifft, y bu fy etholwr yn edrych arnynt gydag arbenigwr ym Mhrifysgol Caerdydd, a all wneud y broses ddiagnosis honno'n llawer haws fel y gallwch ganfod y canserau hyn yn llawer cynt?
English: Yes, I think I've got time.
Welsh: Gwnaf. Rwy'n credu bod amser gennyf.
English: Thank you. I think, what you're talking about, it really is important, because people who are generally well are amongst the worst. I think of our colleague Steffan Lewis, who was a very fit and well person. It's only when he got very seriously ill, at stage 4, that he was diagnosed. Getting it early is so important.
Welsh: Diolch. Credaf fod yr hyn y soniwch amdano'n bwysig iawn, gan fod pobl sydd fel arfer yn iach ymhlith y gwaethaf. Rwy'n meddwl am ein cyd-Aelod Steffan Lewis, a oedd yn unigolyn heini ac iach iawn. Ni chafodd ddiagnosis tan ei fod yn ddifrifol wael, yng ngham 4. Mae cael diagnosis cynnar mor bwysig.
English: That's great. Thank you. This does pick up other diseases as well, which then get differently treated, but also more urgently. But the one thing I wanted to bring to bear on the Deputy Minister is that this short road to diagnosis is considerably cheaper than the long one. It costs £500 to get this six-day diagnosis and referral to treatment, and five times that much on the 80-day road. So, if that alone is enough to persuade you to start rolling this out across Wales, then I hope it's done its job. Thank you very much, Dirprwy Lywydd.
Welsh: Gwych. Diolch. Mae hyn yn darganfod clefydau eraill hefyd, sydd wedyn yn cael eu trin yn wahanol, ond gyda mwy o frys. Ond yr un peth roeddwn am ei bwysleisio i'r Dirprwy Weinidog yw bod y llwybr byr hwn at ddiagnosis yn rhatach o lawer na'r un hir. Mae'n costio £500 i gael y diagnosis chwe diwrnod hwn a chael eich atgyfeirio at driniaeth, a phum gwaith cymaint â hynny ar y llwybr 80 diwrnod. Felly, os yw hynny ynddo'i hun yn ddigon i'ch perswadio i ddechrau cyflwyno hyn ledled Cymru, rwy'n gobeithio y bydd wedi gwneud ei waith. Diolch yn fawr iawn, Ddirprwy Lywydd.
English: I'm very pleased to take part in this debate. Can I commend David Rees, leading off in this debate - a very important issue, and I agree with all parts of the motion - and just make three basic points in terms of, obviously, as David outlined, we need a new cancer strategy this year now to take over from the current cancer plan that's coming to an end? That's a given, I would have thought, although we would like to see confirmation of that. World-wide experiences recognise countries have to have a cancer plan, so let's make sure we have one going forward, because the current one stops this year. The second point I would make is that lots of this is to do with diagnostics - the most recent developments, they tend to be expensive but they're good - and also workforce elements. Obviously, with the health committee, we've done several reviews over the last few years that have highlighted workforce concerns. We don't seem to have enough staff in whatever specialty, from GPs upwards, but particularly diagnostic staff as well - not just the lack of kit, now, but the lack of diagnostic staff. We saw that with the endoscopy review that we did. There are not enough specialist endoscopists. They don't have to be all medics; specialised nurses can do that. But whoever has got the endoscopy in their hands, we need more of them to be able to diagnose cancers, be they early or late. And, obviously, it is important - . Sorry, Huw.
Welsh: Rwy'n falch iawn o gymryd rhan yn y ddadl hon. A gaf fi gymeradwyo David Rees, am gychwyn y ddadl hon - mater pwysig iawn, a chytunaf â phob rhan o'r cynnig - a hoffwn wneud tri phwynt sylfaenol oherwydd, yn amlwg, fel yr amlinellodd David, mae arnom angen strategaeth newydd ar gyfer canser eleni bellach yn lle'r cynllun presennol ar gyfer canser sy'n dod i ben? Mae hynny'n amlwg, buaswn wedi meddwl, er yr hoffem weld cadarnhad o hynny. Mae profiadau byd-eang yn cydnabod bod yn rhaid i wledydd gael cynllun ar gyfer canser, felly gadewch inni sicrhau bod gennym un wrth symud ymlaen, gan fod yr un presennol yn dod i ben eleni. Yr ail bwynt y buaswn yn ei wneud yw bod llawer o hyn yn ymwneud â diagnosteg - y datblygiadau mwyaf diweddar, maent yn tueddu i fod yn ddrud ond maent yn dda - ac elfennau o'r gweithlu hefyd. Yn amlwg, gyda'r pwyllgor iechyd, rydym wedi cyflawni sawl adolygiad dros y blynyddoedd diwethaf sydd wedi amlygu pryderon ynglŷn â'r gweithlu. Nid yw'n ymddangos bod gennym ddigon o staff ym mha arbenigedd bynnag, o feddygon teulu i fyny, ond yn enwedig staff diagnostig hefyd - nid diffyg offer yn unig bellach, ond diffyg staff diagnostig. Gwelsom hynny gyda'r adolygiad o endosgopi a gynhaliwyd gennym. Nid oes digon o endosgopyddion arbenigol. Nid oes yn rhaid i bob un ohonynt fod yn feddygon; gall nyrsys arbenigol ei wneud. Ond pwy bynnag sydd â'r endosgop yn eu llaw, mae angen mwy ohonynt er mwyn gallu gwneud diagnosis o ganserau, yn gynnar neu'n hwyr. Ac yn amlwg, mae'n bwysig - . Mae'n ddrwg gennyf, Huw.
English: Dai, thank you for raising that very important issue. Would you note, in amongst this, the fact that one in eight of the population now are likely to be diagnosed, particularly as they age in years, with prostate cancer, and the work of Prostate Cymru, which actually works on that issue of diagnosis with medical professionals of all types at all stages of their career, to actually make sure that they're not only aware, but they're aware of how to actually do the diagnosis correctly - so, working with students and consultants to upgrade their urological knowledge so that they can do that diagnosis? Practical things like that really matter.
Welsh: Dai, diolch am godi'r mater pwysig hwnnw. A wnewch chi nodi, yn hyn o beth, y ffaith ei bod yn debygol y bydd un o bob wyth o'r boblogaeth bellach yn cael diagnosis, yn enwedig wrth iddynt heneiddio, o ganser y prostad, a gwaith Prostate Cymru, sy'n gweithio ar fater diagnosis gyda gweithwyr meddygol proffesiynol o bob math ar bob cam o'u gyrfa, i sicrhau nid yn unig eu bod yn ymwybodol ond eu bod yn ymwybodol o sut i wneud y diagnosis yn gywir - felly, gweithio gyda myfyrwyr a meddygon ymgynghorol i uwchraddio eu gwybodaeth wrolegol fel y gallant wneud y diagnosis? Mae pethau ymarferol o'r fath yn wirioneddol bwysig.